།དྲི་ཟའི་གྲོང་ཁྱེར་ཆགས་པའི་ལྟས་
ཀྱི་ལེའུ་སྟེ་བཅུ་གཅིག་པའོ།། །།
གལ་ཏེ་གང་དུ་འཇིག་རྟེན་པའི་ལྷའི་གཟུགས་གར་བྱེད་པ་དང་རབ་ཏུ་གཡོ་བར་བྱེད་པ་
དང་། སྨྲ་བར་གྱུར་པར་དང་། མིག་མཆི་མས་གང་བ་དང་། རྟུལ་བར་གྱུར་པ་དང་། གས་བར་
གྱུར་པ་དང་། དུམ་བུར་གྱུར་པ་དང་། ཐམས་ཅད་ཞིག་པར་གྱུར་པ་ལ་སོགས་པས་ནི་འཇིགས་
པ་རྣམ་པ་དུ་མ་འབྱུང་བར་རིགས་པར་བྱའོ། །དེ་ལ་གར་གྱིས་ནི་དམག་མང་བོ་འབྱུང་ངོ་། །རབ་
ཏུ་གཡོ་བས་ཟླ་བ་བཞི་ན་དམག་འབྱུང་བ་དང་། ཟླ་བ་དྲུག་གི་རྒྱལ་བོ་ཀུན་ཏུ་ཟད་པར་འགྱུར་
བ་དང་། རིང་པོ་མི་ཐོགས་པར་ཡུལ་འཇིག་པར་འགྱུར་རོ། །གོམ་པ་འདོར་བས་ནི་ཡུལ་བོར་ཏེ་
འདོང་བར་གྱུར། གྲུ་ལེན་པས་ནི་ཡུལ་འཇིག་པར་འགྱུར། དུམ་བུ་ལས་ལྷུང་ན་ལུས་ཅན་རྣམས
འཆི་བར་འགྱུར་རོ། །རླུང་ལ་སོགས་པས་ཕུལ་བ་དང་། འདས་པ་མེད་པའི་ལྷའི་གཟུགས་ཀྱི་
མགོ་ལས་མེ་ཏོག་གི་ཕྲེང་བ་ལེགས་པར་བཞག་པ་ལྷུང་བར་གྱུར་པ་ནི་རྒྱལ་བོ་དང་ཡུལ་འཁོར་
དང་བཅས་ཏེ་འཆི་བར་འགྱུར་རོ། །ཡང་གང་ཏུ་རྒྱལ་བོ་རྟག་ཏུ་ཕན་ཚུན་འཁྱམ་པར་བྱེད་པ་དང་།
འཇིགས་པས་སྐྲག་པ་དང་། རྡེག་འཆོས་པས་དང་། རབ་ཏུ་གྱུར་པ་དང་ཡིད་མི་དགའ་ཞིང་ངུ་
བར་གྱུར་པ་དང་། གཟུགས་མི་སྣང་བར་སྲོག་ཆགས་རྣམས་ཐ་དད་པ་དག་གིས་སྒྲ་ཤིནཏུ་སྡུག་
258

།སྒོ་གསུམ་བསླབ་བྱའི་སྐོར་བཞུགས་སོ། །
བསྔལ་བར་གྱུར་པ་དག་ཐོས་པར་གྱུར་པ་དེའི་ཚེ་ནི་རང་གི་ཡུལ་འཁོར་དུ་བཅས་ཏེ། རྒྱལ་བོ་
འཆི་བར་འགྱུར་ལ། ཡུལ་འཁོར་དེའི་སྐྱེ་བོ་ཡང་མུ་གེ་དང་གནོད་པ་དག་གི་གཟིར་བ་དང་བུ་
སྨད་གང་ཡང་བྲལ་བར་འགྱུར་བ་སྟོན་པ་ཡིན་ནོ། །གང་དུ་བསྟན་པ་མེད་པར་བྱིས་པ་གླུ་དང་
སྤེལ་ཏེ་ཚིག་གིས་གླུ་ལེན་པར་བྱེད་ཅིང་། མི་མཐུན་པའི་དོན་བརྗོད་པ་དེར་ནི་རྒྱལ་བོ་འཆི་བར་
རྗོད་པར་བྱེད་དོ། །ལྷ་རྟེན་དང་གཟུགས་འགྱུར་བའི་ལྟས་ཀྱི་ལེའུ་སྟེ་བཅུ་གཉིས་པའོ།། །།
ལམ་དུ་འཇུག་པའི་ལྟས་ལ་གང་གི་ཚེ་རྒྱལ་བོ་དང་། བློན་པོ་དང་། བྲམ་ཟེ་དག་ལམ་དུ་
འཇུག་ཅིང་འཕགས་པ་ན་གནམ་གྲུམ་པ་དང་བཅས་པའི་སྐར་མདའ་འབྱུང་བ་དང་སེར་བ་
་་
འབབ་པ་དེ་དག་མི་མཐུན་པར་བརྗོད་པ་ཡིན་ཏེ། དེ་དག་དགོས་པ་ཡང་དག་པར་མི་འགྲུབ་པ་
ཙམ་དུ་མ་ཟད་ཀྱི་ལུས་འཇིག་པར་འགྱུར་རོ། །གང་གི་དུས་སུ་ཉི་མ་འཆར་བའི་ཚེས་ཕྱོགས་
གང་དག་ཏུ་འགྲོ་བ་ན་བྱ་རོག་དང་། ངང་བ་དང་། བྱ་ཀ་རན་ད་བ་དང་། ཁྲུང་ཁྲུང་དག་སྣང་བ་
དེར་ནི་དགེ་བར་ལྟའོ། །སྤྲིན་དང་འཇའ་དང་། དེ་བཞིན་དུ་གློག་འགྱུ་བ་དང་། ཆུ་སྦྱིན་པར་བྱེད་
པའི་འབྲུག་མི་གསལ་བ་འབྱིན་པ་དག་ནི་འཇིག་པ་བདེན་པར་རིག་པར་བྱེད་པ་ཡིན་ནོ། །ལམ་
དུ་འཇུག་པའི་ལྟས་ཀྱི་ལེའུ་སྟེ་བཅུ་གསུམ་པའོ།། །།
གོང་དུ་ལྟས་སྣ་ཚོགས་བསྟན་པ་དེ་དག་གི་འབྲས་བུ་འབྱུང་བའི་དུས་ཀྱི་ཚད་བསྟན་པ་
གཟའ་སྐར་དག་ལ་མིག་དམར་གྱི་ལྟས་བྱུང་བ་ནི་ཞག་བདུན་ནས་འབྲས་བུ་འབྱུང་ངོ་། །དེ་
བཞིན་དུ་གཟའ་ལྷག་ནི་ཞག་བཅུ་ཚུན་ཆད་ཀྱིས་སོ། །ཕུར་བུ་ནི་ལོ་བཅུ་གཅིག་གིས་རྣམ་པར་
སྨིན་པར་འགྱུར་རོ། །པ་ཝ་སངས་ནི་ཟླ་བ་དྲུག་ཚུན་ཆད་ཀྱིས་སྨིན་པར་བསྟན་པའོ། །གནམ་
གྲུམ་པ་དང་། ས་གཡོ་བ་ནི་ཟླ་བ་བརྒྱད་དུ་བརྗོད་དོ། །གྲོང་ཁྱེར་དང་། མཆོད་རྟེན་དང་། ཤིང་
དང་འབྲེལ་བ་ནི་ཟླ་བ་གཅིག་ནས་སྨིན་པར་འགྱུར་རོ། །རྡེའུ་གསེག་མའི་ཆར་བ་འབབ་པ་དང་།
259

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེ་བཞིན་དུ་སྤྲིན་སྒྲ་འབྱུང་བ་དང་། གཟའ་རྣམས་འཁྱིམས་པ་ནི་ཞག་གསུམ་ཚུན་ཆད་ཀྱི་སྨིན་
པར་བྱའོ། །ཉི་ཟླའི་ཡང་འཕྲལ་དུ་འབྲས་བུ་འགྱུར་པར་བྱའོ། །འཇའ་ཟུག་པ་ནི་ཟླ་བ་བཅུ་
གཉིས་སུ་བརྟག་གོ །སེར་བ་བབ་པ་ལས་ནི་ཟླ་ཕྱེད་དང་གཉིས་འབྲས་བུར་འགྱུར་རོ། །རྒྱུ་
མེད་པར་མེ་འབར་བ་ལྟ་བུར་སྣང་བ་ནི་འབྲས་བུ་འཕྲལ་དུ་འབྱུང་བར་མཁས་པ་དག་གིས་
བཤད་དོ། །དེ་བཞིན་དུ་དབྱུག་འགྱུར་བ་དང་། མངལ་དག་ཕྱིན་ཅི་ལོག་པ་དང་། དུས་མ་ཡིན་
པར་ལོ་ཏོག་འབྲས་བུ་ཆགས་པ་ཐམས་ཅད་ཀྱི་ཡང་ཟླ་བ་དྲུག་པར་བརྗོད་དོ། །སྤྲིན་མེད་པའི་
སྒྲ་དག་ཟེར་བ་ནི་ཟླ་བ་གཅིག་གིས་སོ། །འཇའ་ལྟས་ལྟ་བུ་ནི་ཞག་གསུམ་གསུམ་ཚུན་ཆད་ཀྱིས་
འབྱུང་ངོ་། །ཟླ་བའི་དཀྱིལ་འཁོར་སྔོན་པོར་གྱུར་པ་ནི་ཞག་བདུན་ཚུན་ཆད་ཀྱིས་འབྲས་བུ་
འབྱུང་ངོ་། །གྲོང་དང་། གྲོང་ཁྱེར་དག་དང་། དེ་བཞིན་དུ་གླང་བོ་ཆེ་དང་། རྟ་དང་། བ་ལང་ལ་
སོགས་པའི་ལྟས་འབྱུང་བ་ནི་འབྲས་བུ་འཕྲལ་དུ་འབྱུང་བ་དེ་བཞིན་དུ་སྔོན་མ་བྱུང་བ་ལས་གློ་
བུར་དུ་འབྱུང་བ་རྣམས་དང་། འཇིགས་སུ་རུང་བའི་སྒྲ་བྱུང་བ་རྣམས་ཀྱིས་གང་ཡང་འབྲས་བུ་
འཕྲལ་དུ་འབྱུང་བར་བརྗོད་དོ། །གདུགས་དང་། རྒྱལ་མཚན་འགྱེལ་བ་དང་། གཞི་དང་། རྟ་
བབས་དང་། ཁང་བ་རྡིབ་པ་དང་། མཇུག་རིང་འཆར་བ་ནི་ཟླ་བ་གཅིག་གིས་འབྲས་བུ་འབྱུང་
ངོ་། །མི་རྒོད་དང་སྐྱིན་ཀོར་དང་། སྦྲང་རྩི་སྦྲང་བུ་རྣམས་ནི་ཞག་བཅུ་ཚུན་ཆད་ཀྱིས་སོ། །སྟག་
དང་། བྱི་ལ་དང་། ཝ་དང་། སྲེ་མོ་དང་། བྱ་རྣམས་དང་། བར་སྣང་ལས་སྒྲ་བྱུང་བ་རྣམས་ཀྱིས་
ནི་འབྲས་བུ་འཕྲལ་དུ་འབྱུང་ངོ་། །ཡང་བྱ་དང་། གྲོག་སྦུར་དང་། ཕྱེ་མ་ལེབ་རྣམས་ཀྱིས་ཞག་
བཅུ་ཚུན་ཆད་ཀྱིས་སོ། །ཡང་བྱི་བ་དང་སྦྲུལ་དང་། དེ་བཞིན་དུ་སྦྲང་བུ་མང་བོའི་ལྟས་བསྟན་པ་
ལས་ནི་ཟླ་བ་གཅིག་ཏུ་ཤེས་པར་བྱའོ། །རི་དྭགས་ཀྱི་རིགས་རྣམས་དང་། བྱ་དག་གི་སྐད་བྱུང་བ་
ནི་ཟླ་བ་གསུམ་གྱི་འབྲས་བུ་འབྱིན་ནོ། །ཐུན་མཚམས་ཀྱི་མཚོན་མ་རྣམས་ནི་ཞག་བདུན་ཚུན་
260

༄༅། །སྒོ་གསུམ་བསླབ་བྱའི་སྐོར་བཞུགས་སོ། །
ཆད་ཀྱིས་སོ། །དྲི་ཟའི་གྲོང་ཁྱེར་ཆགས་པ་ནི་ཟླ་བ་གསུམ་གྱིས་འབྲས་བུར་བཤད་དོ། །ལྟས་སྣ་
ཚོགས་བསྟན་པའི་འབྲས་བུ་འབྱུང་བའི་དུས་སྟོན་པའི་ལེའུ་སྟེ་བཅུ་བཞི་བའོ། །
གནོད་པའི་ལྟས་རྣམས་ཟློག་པ་ནི། །དང་བོར་སྦྱིན་པར་གཏང་བྱ་སྟེ། །ལྷ་དང་བྲམ་ཟེ་
མངོན་མཆོད་ན། །སྦྱིན་སྲེག་བཟླས་བརྗོད་མཆོད་སྦྱིན་གྱིས། །སྟོན་པའི་ངོ་ལོན་བྱ་བར་བསྟན། །
དེ་ལ་ཐོག་མར་བ་ལང་དང་། །དབྱིག་དང་གོས་ལ་སོགས་པ་དག །བྲམ་ཟེ་རྣམས་ལ་སྦྱིན་བྱས་
ནས། །སོ་སོའི་ཁྱིམ་དུ་རྒྱལ་བོ་ལ། །གཙོ་བོ་དག་ལ་ཅི་རིགས་པར། །དབང་བསྐུར་བ་ནི་ལེགས་
པར་བྱ། །མདུན་ན་འདོན་ཞིང་མཉམ་བཞག་པས། །ཞག་བདུན་སྨྱུང་བ་བྱས་གྱུར་པས། །ལྷ་ལ་
གཏོར་མ་རབ་ཕུལ་ཏེ། །ཨུ་དུམ་ཝ་རའི་ཡམ་ཤིང་བསྲེག །ཤིང་མར་ལ་བཏགས་བརྒྱ་རྩ་
བརྒྱད། །ནངས་པར་ཤིང་སྟག་པས་སྦྱིན་བསྲེག་བྱའོ། །ཡང་ན་བྲམ་ཟེ་གཙང་མ་ཟས་སུ་མར་ཟ་
ཞིང་བཟའ་བ་དང་བཅའ་བ་སྤངས་ཏེ། ཞག་གསུམ་ཉུང་བ་བྱས་པའི་སྔགས་མཁན་གྱིས་རིགས་
སྔགས་ཏྲ་ཏ་ར་མ་ཞེས་བྱ་བ་འདིས། ཨ་བ་མརྒའི་ཡམ་ཤིང་ལ་བསྲེགས་ཤིང་མར་ལ་བཏགས་པ་
བརྒྱ་རྩ་བརྒྱད་སྦྱིན་བསྲེག་བྱའོ། །ཡང་རྒྱལ་བོའི་ཕོ་བྲང་ངམ། གྲོང་ཁྱེར་རམ། ཡུལ་གྱི་ཕྱིར་
རྒྱལ་བོའི་མདུན་ན་འདོན་གྱིས་ལྷ་ལ་ཞག་བདུན་དུ་གཏོར་མ་ཕུལ་ལ། མར་བྲེ་དོའམ། ཡང་ན་ཁྲེ་
གང་། མར་ལ་བཏགས་པའི་ནས་བྲེའུ་ཆུང་གཉིས་ཁོ་ནས་སྦྱིན་བསྲེག་བྱའོ། །དེ་ལྟར་སྦྱིན་སྲེག་
གི་ཆོ་ག་ཚར་ནས་བྲམ་ཟེ་རྣམས་བརྒྱའམ། དེ་ལས་ལྷག་པ་དག་ལ་འོ་ཐུག་བླུད་པ་འམ། ཡང་ན་
ཞག་བདུན་དུ་ཆོས་སྟོན་བྱའོ། །དེའི་འོག་ཏུ་བྲམ་ཟེ་དག་ལ་ཡོན་སྦྱིན་པ་གསེར་དང་། དངུལ་
དང་། རྟ་དང་། གླང་དང་། གོས་རྣམ་པ་སྣ་ཚོགས་དག་སྦྱིན་པར་བྱའོ། །ཡང་ན་བྲམ་ཟེ་རྣམས་ལ་
གླང་གཅིག་དང་བཅུ་སྦྱིན་པ་སྟེ། ཆོ་ག་འདི་ལྟར་བྱས་ན་ལྟས་ལས་འབྱུང་བའི་གནོད་པ་ཐམས་
ཅད་ཞི་ཞིང་བཟློག་པར་འགྱུར་རོ། །ལྟས་ལས་གནོད་པར་འགྱུར་བའི་ངོ་ལོན་གྱི་ཆོ་ག་བསྟན་
261

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
པའི་ལེའུ་བཅོ་ལྔ་བའོ། །ཐུབ་པ་ཆེན་པོ་དྲང་སྲོང་གར་ཏི་བསྟན་བཅོས་ལས་ལྟས་སྣ་ཚོགས་
བསྟན་པ་ཇི་སྙེད་པ་རྫོགས་སོ། །༎
རྒྱུ་སྐར་ཉི་ཤུ་རྩ་བརྒྱད་ནི་འདི་ལྟ་སྟེ། སྨིན་དྲུག་དང་། སྣར་མ་དང་། མགོ་དང་། ལག་
དང་། ནབས་སོ་དང་། རྒྱལ་དང་། སྐག་དང་། མཆུ་དང་། བྲེ་དང་། དབོ་དང་། མེ་བཞི་དང་།
ནག་པ་དང་། ས་རི་དང་། ས་ག་དང་། ལྷ་མཚམས་དང་། སྣྲོན་དང་། སྣྲུབས་དང་། ཆུ་སྟོད་
དང་། ཆུ་སྨད་དང་། བྱི་བཞིན་དང་། གྲོ་བཞིན་དང་། མོན་གྲུ་དང་། མོན་གྲེ་དང་། ཁྲུམས་སྟོད་
དང་། ཁྲུམས་སྨད་དང་། ནམ་གྲུ་དང་། ཐ་སྐར་དང་། བྲ་ཉེ་སྟེ། འདི་རྣམས་ནི་རྒྱུ་སྐར་ཉི་ཤུ་རྩ་
བརྒྱད་དོ། །དེ་ལས་རྒྱུ་སྐར་དུ་མ་ནི། དབྱིབས་ནི་ཇི་སྙེད་ཡོད། ཡུད་ཙམ་དང་ལྡན་པ་ཇི་སྙེད།
ཟས་ནི་ཅི། རུས་ནི་ཅི། ལྷ་རྣམས་ནི་གང་ཞེ་ན་སྨིནདྲུག་ནི་སྐར་མ་དྲུག་སྟེ། དབྱིབས་ནི་སྨུ་གྲི་ལྟ་བུ་
སྟེ། ཡུད་ཙམ་སུམ་ཅུ་དང་ལྡན་པའི་ཆ་དྲུག་དང་བཅས་པའོ། །ཟས་ནི་ཞོའོ། །ལྷ་ནི་མིའི་ལྷའོ། །
རུས་ནི་རྗེའུ་རིགས་ཀྱི་རྒྱུད་དོ། །རྒྱུ་སྐར་སྣར་མ་ནི་སྐར་མ་ལྔ་སྟེ། དབྱིབས་ནི་ཤིང་རྟ་ལྟ་བུའོ། །
ཡུད་ཙམ་ནི་བཞི་བཅུ་རྩ་ལྔ་དང་ལྡན་པའི་ཆ་བདུན་དང་བཅས་པའོ། །ཁ་ཟས་ནི་ཞོ་དང་། སྦྲང་
རྩིར་སྦྱར་བའོ། །རུས་ནི་གོ་ཏ་མའོ། །ལྷ་ནི་སྐྱེ་དགུའི་བདག་པོའོ། །རྒྱུ་སྐར་མགོ་ནི་སྐར་མ་
གསུམ་སྟེ། དབྱིབས་ནི་རི་དྭགས་ཀྱི་མགོ་ལྟ་བུའོ། །ཡུད་ཙམ་ནི་སུམ་ཅུ་དང་བཅས་པའོ། །ཟས་
ནི་རི་དྭགས་ཀྱི་ཤའོ། །ལྷ་ནི་ཟླ་བའོ། །རུས་ནི་བོ་ར་དྭ་ཛའོ། །རྒྱུ་སྐར་ལག་ནི་སྐར་མ་གཅིག་སྟེ།
དབྱིབས་ནི་སོག་ལེ་ལྟ་བུའོ། །ཡུད་ཙམ་བཅོ་ལྔ་དང་ལྡན་པའི་ཆ་བདུན་དང་བཅས་པའོ། །ཁ་
ཟས་ནི་ཁྲག་གོ །ལྷ་ནི་དྲག་ཤུལ་ཅན་ནོ། །རུས་ནི་དམར་བོའི་རྒྱུད་དོ། །རྒྱུ་སྐར་ནབས་སོ་ནི་སྐར་
མ་གཉིས་ཏེ། དབྱིབས་ནི་ཁང་བའི་གདུང་ལྟ་བུའོ། །ཡུད་ཙམ་བཞི་བཅུ་རྩ་ལྔ་དང་ལྡན་པའི་ཆ་
བདུན་དང་བཅས་པའོ། །ཁ་ཟས་ནི་མར་དང་འཁུར་བའོ། །ལྷ་ནི་ཉི་མའོ། །རུས་ནི་དབང་བྱེད་
262

༄༅། །སྒོ་གསུམ་བསླབ་བྱའི་སྐོར་བཞུགས་སོ། །
དོ། །རྒྱུ་སྐར་རྒྱལ་ནི་སྐར་མ་གསུམ། དབྱིབས་ནི་རིལ་བ་ལྟག་བུའོ། །ཡུད་ཙམ་སུམ་ཅུ་དང་ལྡན་
ནོ། །ཁ་ཟས་ནི་ཡོས་དང་སྦྲང་ངོ་། །ལྷ་ནི་ཕུར་བུའོ། །རུས་ནི་ཤུན་གྱོན་པའི་རྒྱུད་དོ། །རྒྱུ་སྐར་
སྐག་ནི་སྐར་མ་དྲུག་སྟེ། དབྱིབས་ནི་སྦྲུལ་མགོ་གདེངས་པ་ལྟ་བུའོ། །ཡུད་ཙམ་བཅོ་ལྔ་དང་ལྡན་
པའི་ཆ་བདུན་དང་བཅས་པའོ། །ཁ་ཟས་ནི་སྦྲུལ་གྱི་ཤའོ། །ལྷ་ཡང་སྦྲུལ་ལོ། །རུས་ནི་དམའ་བའི་
རྒྱུད་དོ། །རྒྱུ་སྐར་འདི་བདུན་ནི་ཤར་སྒོར་གཏོགས་སོ། །རྒྱུ་སྐར་མཆུ་ནི་སྐར་མ་དྲུག་སྟེ།
དབྱིབས་ནི་ཆུ་བོ་ལྟ་བུའོ། །ཡུད་ཙམ་སུམ་ཅུ་དང་འབྲེལ་བའི་ཚད་ཡིན་ནོ། །ཟས་ནི་ཏིལ་དང་
སྦྱར་བའི་ཐུག་པའོ། །ལྷ་ནི་སྤེན་པའོ། །རུས་ནི་སེར་སྐྱེའི་རྒྱུད་དོ། །རྒྱུ་སྐར་གྲེ་ནི་སྐར་མ་གཉིས་
ཏེ། དབྱིབས་ནི་གཅིག་པ་ལྟ་བུའོ། །ཡུད་ཙམ་ནི་སུམ་ཅུ་དང་ལྡན་པའི་ཆ་བདུན་དང་བཅས་
པའོ། །ཁ་ཟས་ནི་ཞག་དྲུག་ཅུས་སྨིན་པའི་འབྲས་སམ་ཏིལ་གྱི་ཚིགས་མ་ཟའོ། །ལྷ་ནི་ཁྱབ་འཇུག་
གོ །རུས་ནི་གཞོན་ནུ་རྩེ་མོའི་ཁྱིམ་ཐབ་ཀྱི་རྒྱུད་དོ། །རྒྱུ་སྐར་དབོ་ནི་སྐར་མ་གཉིས་ཏེ། དབྱིབས་
ནི་ཁྲི་ལྟ་བུའོ། །ཡུད་ཙམ་བཞི་བཅུ་རྩ་ལྔ་དང་ལྡན་པའི་ཆ་བདུན་དང་བཅས་པ་པའོ། །ཁ་ཟས་ནི་
ཁྲེའོ། །ལྷ་ནི་ཉི་མ་དང་གཤིན་རྗེའོ། །རུས་ནི་ཨེ་ཏའི་རྒྱུད་དོ། །རྒྱུ་སྐར་མེ་བཞི་ནི་སྐར་མ་ལྔ་སྟེ།
དབྱིབས་ནི་ལག་པ་ལྟ་བུའོ། །ལྷ་ནི་ར་སྐྱེས་ལ་ཞོན་པའོ། །ཡུད་ཙམ་སུམ་ཅུ་དང་ལྡན་པའི་ཆ་
བདུན་དང་བཅས་པའོ། །ཟས་ནི་བྱ་སྣ་ཚོགས་དང་བསྲེ་དའོ། །ལྷ་ནི་ཉི་མའོ། །རུས་ནི་འོད་
སྲུང་། །རྒྱུ་སྐར་ནག་པ་ནི་སྐར་མ་གཅིག་སྟེ། དབྱིབས་ནི་པདྨའི་སྙིང་བོ་དང་འདྲའོ། །ལྷ་ནི་ཉི་
མའོ། །ཡུད་ཙམ་ནི་སུམ་ཅུ་དང་ལྡན་པའི་ཆ་དང་བཅས་པའོ། །ཁ་ཟས་ནི་ཤིང་ཏོག་སྣ་ཚོགས་
ཟའོ། །རུས་ནི་ས་ལའི་ཤིང་དྲུང་བའི་རྒྱུད་དོ། །རྒྱུ་སྐར་ས་རི་ནི་སྐར་མ་གཅིག་སྟེ། དབྱིབས་ནི་
ནོར་བུ་རིན་པོ་ཆེ་ལྟ་བུ་སྟེ། ཡུད་ཙམ་བཅོ་ལྔ་དང་ལྡན་པའི་ཆ་བདུན་དང་བཅས་པའོ། །ཁ་ཟས་
ནི་ཕྱེད་དང་ཏིལ་ཐུག་སྦྱར་བ་དང་། བལ་སྲན་སེའུ་བཏགས་པ་ཟའོ། །ལྷ་ནི་རླུང་ལྷའོ། །རུས་ནི་
263

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡིད་ཆེན་གྱི་རྒྱུད་དོ། །རྒྱུ་སྐར་ས་ག་ནི་སྐར་མ་བཞི་སྟེ། དབྱིབས་ནི་རའི་རྟེན་མགོ་ལྟ་བུའོ། །
ཡུད་ཙམ་བཞི་བཅུ་རྩ་ལྔ་དང་ལྡན་པའི་ཆ་བདུན་དང་བཅས་པའོ། །ཁ་ཟས་ནི་ཏིལ་དང་། མེ་
ཏོག་དང་། རྒྱ་སྲན་སྨུག་ཟའོ། །ལྷ་ནི་དབང་བོ་དང་མ་ལྷའོ། །རུས་ནི་མཚན་མ་ཞེས་བྱ་བའི་རྒྱུད་
དོ། །རྒྱུ་སྐར་བདུན་པོ་འདི་དག་ནི་ལྷོ་ཕྱོགས་ཀྱི་སྒོར་གཏོགས་སོ། །རྒྱུ་སྐར་ལྷ་མཚམས་ནི་སྐར་མ་
བཞི་སྟེ། དབྱིབས་ནི་གླང་བོ་ཆེའི་མགོ་དང་སྣ་ལྟ་བུའོ། །ཡུད་ཙམ་སུམ་ཅུའི་ཆ་དང་ལྡན་པའོ། །
ཟས་ནི་ཆང་དང་། སྲན་ཆུང་དང་། སྦྲང་རྩིའོ། ལྷ་ནི་ཉི་མའོ། །རུས་ནི་སྤེན་པ་དང་རྒྱུད་འགྲོའོ། །
རྒྱུ་སྐར་སྣྲོན་ནི་སྐར་མ་གསུམ་མོ།